Kringsjå (Oslo)

Kringsjå er et boligstrøk i Bydel Nordre Aker nord i Oslo. Det består primært av blokker og rekkehus. 

Avgrensning
Strøket ligger like sør for Sognsvann (de sydligste delene av strøket strekker seg også noe lenger østover), og hele strøket har  Nordmarka i nord og vest. I sør er grensen Carl Kjeldsens vei og grøntområdet sør for Nordberg skole, i øst f.o.m gaten Kringsjågrenda. norgeskart.no 

I sør ligger dermed Sogn (vestlig del) og Nordberg (østlig del), mens Korsvoll ligger i øst.

Bebyggelse og infrastruktur
Kringsjå har sitt navn etter Kringsjå gård, som hadde sitt tunområde på tomta der blokka med adresse Folke Bernadottes vei 27B, 27C og 27D befinner seg i dag. Som navnet antyder var det herfra god utsikt mot byen og Oslofjorden. Gårdsbygningene ble revet på 1970-tallet.

Kringsjå stasjon og Sognsvann stasjon på Sognsvannsbanen åpnet i 1934. Området hadde lenge lite bebyggelse utover noen bondegårder og en del hytter, men på 1960-tallet skjøt utbyggingen fart. Første del av Kringsjå studentby åpnet i 1967-70, og studentbyen (inkludert Fjellbirkeland som åpnet i 1991) består nå av ca. 2000 boliger.  

Norges idrettshøgskole ligger på Kringsjå, og Riksarkivet holder også til her. Ungdomsskolen Nordberg skole (1997), barneskolen Kringsjå skole (1995) og Kringsjåhallen danner en kompleks i sørvest. Ellers finner man to dagligvarebutikker, en barnehage og et legesenter her. 

Galleri

 Referanser 

 Eksterne lenker 
 Historisk turtips på Kringsjå
 Kunstvandring på Kringsjå

Kategori:Strøk i Oslo
Kategori:Bydel Nordre Aker